VM i curling 2023 (kvinder)

Verdensmesterskabet i curling for kvinder 2023 var det 44. VM i curling for kvinder gennem tiden. Mesterskabet blev arrangeret af World Curling Federation og afviklet i arenaen Göransson Arena i Sandviken, i Gävleborgs län i Sverige i perioden 18. - 26. marts 2023 med deltagelse af 13 hold. Sverige var VM-værtsland for fjerde gang, men det var første gang, at Sandviken lagde is til kvindernes mesterskab.

Mesterskabet blev for fjerde gang i træk vundet af Schweiz' hold bestående af Alina Pätz, skipper Silvana Tirinzoni, Carole Howald og Briar Schwaller-Hürlimann, der havde vundet grundspillet, og som i finalen vandt med 6-3 over grundspillets nr. 2, Norges hold under ledelse af Marianne Rørvik. Schweizerne gik for andet år i træk ubesejret gennem mesterskabet, der var Schweiz' tiende VM-titel for kvinder gennem tiden og den ottende titel siden 2012. Det var det fjerde VM-guld til Tirinzonis hold, og Alina Pätz og Carole Howald vandt sine sjette verdensmesterskaber.

Norge vandt VM-medaljer for første gang siden 2005, hvor det var blevet til bronzemedaljer.

Bronzemedaljerne gik for andet år i træk til Canada. I bronzekampen vandt canadierne med med 8-5 over værtslandet Sverige, der sluttede på fjerdepladsen for tredje mesterskab i træk.

Danmark blev repræsenteret af et hold under ledelse af Madeleine Dupont, der sluttede som nr. 11 i grundspillet efter fem sejre og syv nederlag.

Hold 

Mesterskabet havde deltagelse 13 hold, der blev fundet gennem kontinentale kvalifikationer, og de 13 pladser ved VM var allokeret som følger:
 Europa: 8 pladser (herunder værtslandet Sverige).
 Resten af verden: 5 pladser.

Følgende hold kvalificerede sig til mesterskabet:
 Sverige (som værtsland).
 De 5 bedst placerede hold ved Pankontinentale mesterskaber i curling 2022: Japan, Sydkorea, Canada, USA og New Zealand.
 De 7 bedst placerede hold ved EM i curling 2022 (fraregnet Sverige): Danmark, Schweiz, Skotland, Italien, Tyrkiet, Tyskland og Norge.

Dermed endte mesterskabet med følgende deltagerfelt med holdenes placering på verdensranglisten inden VM angivet i parentes.

Resultater 

De tretten deltagende hold spillede først et grundspil alle-mod-alle med tolv kampe til hvert hold. De seks bedste hold efter grundspillet gik videre til slutspillet om medaljer.

Grundspil 

De tretten hold spillede en enkeltturnering alle-mod-alle, hvilket gav tolv kampe til hvert hold. De to bedste hold i grundspillet gik videre til semifinalerne, mens holdene, der endte på 3.- til 6.-pladsen gik videre til kvartfinalerne.

Slutspil 

De seks bedste hold fra grundspillet spillede i slutspillet om medaljer. De to bedste hold i grundspillet, Schweiz og Norge, startede slutspillet i semifinalerne, mens de øvrige fire hold, Canada, Italien, Sverige og Japan, startede i kvartfinalerne, hvor de spillede om de sidste to ledige pladser i semifinalerne.

I kvartfinalerne mødtes holdene 3 vs. 6 og 4 vs. 5, mens vinderen af grundspillet, Schweiz, i semifinalen spillede mod den af kvartfinalevinderne, der sluttede på den dårligste placering i grundspillet, dvs. .

Kvartfinaler 

I kvartfinalerne spillede de fire hold, der var sluttet på 3.- til 6.-pladsen i grundspillet, om to pladser i semifinalerne. Kampene blev afviklet den 25. marts kl. 10:00.

Semifinaler 

I semifinalerne spillede de to hold, der var sluttet på første- eller andenpladsen i grundspillet, mod de to vindere af kvartfinalerne. Kampene blev afviklet den 25. marts kl. 16:00.

Bronzekamp 

Bronzekampen var et opgør mellem de to tabere af semifinalerne og blev spillet den 26. marts kl. 10:00.

Finale 

Finalen var et opgør mellem de to vindere af semifinalerne og blev spillet den 26. marts kl. 15:00.

Samlet rangering

Kilder / eksterne henvisninger 
World Curling Federation - World Women's Curling Championship 2023 
World Curling Federation - Results & Statistics - LGT World Women’s Curling Championship 2023

Noter 

2023 (kvinder)
Curling i 2023
Curling i Sverige